Държавен вестник, бр. 41, 2022 г., стр. 45

БРОЙ  41	
Д Ъ Р Ж А В Е Н  В Е С Т Н И К 	
СТР.  45  
(4) Всяка ресорна комисия се състои от 
председател, заместник-председател, секретар 
и членове. Председател на всички ресорни 
комисии е секретарят на Съвета.
(5) Председателят на Съвета определя 
със заповед комисия за избор на ресорните 
комисии и правилата за избор на членове. В 
състава на комисията се включват секретарят 
на Съвета, двама представители на Съвета и 
двама експерти от Секретариата.
(6) Секретариатът организира избора на 
членовете на ресорните комисии.
(7) Всяка ресорна комисия има структура 
и самостоятелна дейност съгласно предвиде­
ната реформа и цел в Националния план за 
възстановяване и устойчивост на Република 
България. 
(8) Ресорните комисии се подпомагат екс­
пертно от Секретариата.
(9) Всяка ресорна комисия на всеки 
6 месеца на ротационен принцип избира от 
своя състав с явно гласуване, с повече от 
половината гласове заместник-председател 
на ресорната комисия. 
(10) Секретарят на съответната ресорна 
комисия се определя от председателя на ре­
сорната комисия. Секретарят води протокол 
за всяко заседание на ресорната комисия.
(11) В състава на ресорните комисии се 
включват представители на министерства, 
организации и научни среди, които да имат 
професионален опит в областта на декарбо­
низацията и/или в областта на съответната 
дейност и тематична насоченост на съответ­
ната ресорна комисия.
Г л а в а  п е т а
ПУБЛИЧНОСТ И ОТЧЕТНОСТ
Чл. 9. (1) Съветът поддържа собствена 
страница на Портала за консултативни съвети 
на Министерския съвет.
(2) Съветът публикува на страницата по 
ал. 1 всички документи и материали за дей­
ността си, включително:
1. акта за създаване;
2. състава на Съвета;
3. годишната програма за дейността на 
Съвета;
4. предварителния график с индикативни 
дати за провеждане на редовните заседания;
5. дневния ред и материалите от заседа­
нията;
6. решенията и протоколите от заседанията;
7. годишните отчети за работата на Съвета;
8. правилата, процедурите, критериите и 
условията за финансова подкрепа на общест­
венозначими проекти на юридически лица с 
нестопанска цел.
Чл. 10. Съветът може да разпространява 
чрез Секретариата информация за дейността си.
Чл. 11. Съветът може да организира об­
ществени обсъждания по важни въпроси, 
засягащи развитието на гражданското общес­
тво: приемане на приоритети и стратегии, 
становища по актуални обществени теми и 
законопроекти и др.
Чл. 12. (1) Съветът представя годишен 
доклад за дейността си до 30 юни за предход­
ната година.
(2) Годишният доклад се публикува на 
интернет страниците на Съвета и на Минис­
терския съвет.“
3306
ПОСТАНОВЛЕНИЕ № 109
ОТ 31 МАЙ 2022 Г.
за изменение и допълнение на Постановление 
№ 37 на Министерския съвет от 2015 г. за 
определяне на реда и условията за изпълне­
ние на Оперативна програма за храни и/или 
основно материално подпомагане от Фонда за 
европейско подпомагане на най-нуждаещите 
се лица в България за периода 2014 – 2020 г. 
(обн., ДВ, бр. 16 от 2015 г.; изм. и доп., бр. 41 
от 2016 г. и бр. 12 от 2019 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 9 се правят следните изменения 
и допълнения:
1. В ал. 1:
а) в основния текст думата „четири“ се 
заменя с „пет“;
б) създава се т. 5:
„5. предоставяне на ваучери за осигуряване 
на храни и стоки от първа необходимост за 
разселени лица от Украйна.“
2. В ал. 2, т. 3 накрая се добавя „или от 
друга, конкретно посочена в документите за 
кандидатстване дата“.
3. В ал. 3 след думите „чл. 9, ал. 1, т. 1“ 
се добавя „и 5“.
§ 2. В чл. 13, т. 1 думите „чл. 9, ал. 1, т. 1, 
2 и 3“ се заменят с „чл. 9, ал. 1, т. 1, 2, 3 и 5“.
Заключителна разпоредба
§ 3. Операциите по чл. 9, ал. 1, т. 5 са 
допустими считано от 24 февруари 2022 г. 
на основание чл. 2, параграф 3 от Регламент 
(ЕС) 2022/562 на Европейския парламент и на 
Съвета от 6 април 2022 г. за изменение на ре­
гламенти (ЕС) № 1303/2013 и (ЕС) № 223/2014 
по отношение на Действия по линия на сбли­
жаването за бежанците в Европа (CARE) (OB, 
L 109/1 от 8 април 2022 г.).
За министър-председател: 
Асен Василев
Главен секретар на Министерския съвет: 
Красимир Божанов
3307